### Resumé

Planklagenævnet ophævede i december 2021 [adresse] tilladelse til udvidelsen af [adresse], [adresse]. Da bygningen blev opført inden klagenævnets afgørelse, skal der ske en lovliggørelse af denne, hvilket kan ske enten fysisk ved nedrivning, eller retligt ved ny planlægning. Der er udarbejdet en lokalplan og tilhørende kommuneplanramme, der giver mulighed for at retlig lovliggøre bygningen for at sikre, at bygningen ikke skal rives ned.

Lokalplanforslaget har været i offentlig høring i perioden 26. januar 2024 til 22. marts 2024. Forvaltningen modtog fem indsigelser.

Indsigelserne har givet anledning til at anbefale ændringer i lokalplanen.

### Sagsfremstilling

![Sarah Christoffersen:image/jpeg;base64...)

Figur 1: Kort over lokalplanområdet.

#### Planens historik

Teknisk Udvalg besluttede på mødet 16. august 2023, pkt. nr. 176, at igangsætte udarbejdelse af lokalplan nr. 1376 og tillæg nr. 24.

Tillægget har været i fordebat fra 13. september 2023 til 27.  september 2023.

Byrådet besluttede på møde 17. januar 2024, pkt. nr. 22, at sende lokalplanen og tillægget i offentlig høring.

Lokalplanen og tillægget har været i offentlig høring fra 26. januar 2024 til 22. marts 2024.

#### Indsigelser/bemærkninger og ændringer af lokalplanen og tillægget

Forvaltningen modtog i høringsperioden fem indsigelser, hvoraf én indkom en time for sent i forhold til den fastsatte indsigelsesfrist. Indsigelserne er samlet i bilag "Samlede indsigelser til lokalplanforslag nr. 1376" som er vedlagt dagsordenspunktet.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

Vejafdelingen har tilknyttet bemærkninger til de indsigelser, der omhandler trafik på [adresse].

En stor del af indsigelsernes indhold vedrørte forhold der ikke kan reguleres i en lokalplan.

Emnerne i indsigelserne drejer sig primært om:

* Utilfredshed med sagens proces i forhold til tilladelsen til udvidelse af [adresse] og den efterfølgende ophævelse af tilladelsen, og
* Bekymringer omkring den trafikale sikkerhed på [adresse].

På baggrund af indsigelser/bemærkninger indstiller Teknik & Miljø, at bestemmelsen om tagmaterialer tilrettes til også at omfatte tagmaterialet på den nye bygning.

Desuden indstiller Teknik & Miljø, at oplysninger om lokalplanens område i lokalplanens redegørelse præciseres så den svarer til bestemmelsen om lokalplanområdets udstrækning.

#### Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Lokalplanen giver ikke mulighed for nyt byggeri.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for Byrådet, at lokalplan nr. 1376 og tillæg nr. 24 til [adresse] 2021-2033 vedtages endeligt med de af forvaltningen indstillede ændringer, og

**at** indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

### Beslutning

Anbefalet.

Udvalget ønsker at der kommer en sag vedr. trafikafvikling og parkeringsforhold i området på et kommende møde.

Joakim Jeppesen var fraværende.